รายละเอียดเกี่ยวกับหัวหน้างานตรวจสอบภายในและหัวหน้างานกำกับดูแลการปฏิบัติงานของบริษัท

บริษัทได้มีคำสั่งแต่งตั้ง นางสาวรุ่งอรุณ พุทธิมูล ตำแหน่งหัวหน้าสำนักผู้อำนวยการ
วุฒิการศึกษาปริญญาตรี คณะบริหารธุรกิจ ซึ่งเป็นผู้ที่มีความรู้ ประสบการณ์
และมีความเหมาะสมในการทำหน้าที่งานกำกับดูแลการปฏิบัติงานของบริษัทเป็นอย่างดี
เนื่องจากปฏิบัติงานในส่วนงานบริหารองค์กรนี้มานาน ตั้งแต่ปี 2533 จนถึงปัจจุบัน
โดยให้มีหน้าที่รับผิดชอบในเรื่องการกำกับดูแลการปฏิบัติงานและงานด้านการตรวจสอบภายในของบริษัท
ร่วมกับหน่วยงานตรวจสอบคุณภาพและคณะกรรมการตรวจติดตามคุณภาพภายในของบริษัท
รวมทั้งเป็นศูนย์กลางการกำกับดูแลการดำเนินธุรกิจของบริษัทและบริษัทย่อย ให้เป็นไปตามกฎหมาย
กฎระเบียบ ข้อบังคับ นโยบาย มาตรฐานสถานพยาบาล และข้อกำหนดต่าง ๆ
ของหน่วยงานทางการที่เกี่ยวข้อง เช่น ธนาคารแห่งประเทศไทย สำนักงานคณะกรรมการ ก.ล.ต.
สำนักงานคณะกรรมการ คปภ. กระทรวงสาธารณสุข กระทรวงแรงงาน สำนักงานประกันสังคม
รวมถึงให้ปฏิบัติตามวัตถุประสงค์ข้อบังคับบริษัท มติคณะกรรมการ ตลอดจนมติที่ประชุมผู้ถือหุ้น
ด้วยความรับผิดชอบ ระมัดระวัง และความซื่อสัตย์สุจริต
ทั้งนี้คณะกรรมการบริษัทได้อนุมัตินโยบายด้านการปฏิบัติตามกฎเกณฑ์
โดยกำหนดให้คณะกรรมการบริษัท คณะกรรมการตรวจสอบ ผู้บริหารระดับสูง ฝ่ายงานหรือหน่วยงาน
และพนักงานต้องปฏิบัติให้ถูกต้องตามกฎหมาย รวมถึงมีการสื่อสารกับพนักงานได้ตระหนักว่า
พนักงานทุกคนมีหน้าที่ และความรับผิดชอบในการศึกษาและทำความเข้าใจในกฎหมาย
รวมถึงกฎระเบียบที่เกี่ยวข้องในงานที่รับผิดชอบ และปฏิบัติให้ถูกต้องครบถ้วน
เป็นไปตามกฎเกณฑ์อย่างเคร่งครัด

แบบประเมินความเพียงพอของระบบการควบคุมภายใน

บริษัท เชียงใหม่รามธุรกิจการแพทย์ จำกัด (มหาชน)

ประเมินเมื่อวันที่ 12 พฤศจิกายน 2557

แบบประเมินนี้จัดทำโดยคณะกรรมการบริษัทซึ่งเป็นความเห็นของคณะกรรมการเกี่ยวกับ

ความเพียงพอของระบบการควบคุมภายใน

ส่วนที่ 1 องค์กรและสภาพแวดล้อม (Organizational Control and Environment
Measure)

องค์กรและสภาพแวดล้อม หมายถึง
การมีโครงสร้างองค์กรและสภาพแวดล้อมที่ดีซึ่งเป็นรากฐานที่สำคัญของระบบการควบคุมภายในที่มีประสิทธิผล
ดังนั้น จึงมีความจำเป็นที่ต้องสร้างสภาวะหรือปัจจัยต่าง ๆ
ซึ่งเอื้อให้ระบบการควบคุมภายในดำเนินไปได้ตามที่บริษัทมุ่งหวัง
เป็นการสร้างบรรยากาศการควบคุมเพื่อส่งเสริมให้ทุกคนในบริษัทตระหนักถึงความจำเป็นของระบบการควบคุมภายใน
เช่น การที่ฝ่ายบริหารให้ความสำคัญต่อความซื่อสัตย์สุจริตและจริยธรรมในการดำเนินธุรกิจ
การจัดการโครงสร้างขององค์กรอย่างเหมาะสม การกำหนดหน้าที่อย่างชัดเจน
การมีนโยบายและระเบียบปฏิบัติที่เป็นลายลักษณ์อักษร เป็นต้น

1.  คณะกรรมการได้ดูแลให้มีการกำหนดเป้าหมายการดำเนินธุรกิจที่ชัดเจนและวัดผลได้
    เพื่อเป็นแนวทางในการปฏิบัติงานของพนักงาน ใช่หรือไม่

 ใช่  ไม่ใช่

  บริษัทฯ กำหนดเป้าหมายธุรกิจทั้งระยะสั้นและระยะยาวโดยรวมชัดเจน เพื่อให้หน่วยงานต่างๆ
  ภายในบริษัทใช้ในการวางแผนงานและกำหนดเป้าหมายย่อยของแต่ละหน่วยงาน
  ทั้งนี้การวางแผนดังกล่าวจะกำหนดให้สอดคล้องและให้บรรลุผลตามเป้าหมายรวมที่กำหนดไว้
  นอกจากนี้แต่ละหน่วยงานจะต้องรายงานผลการดำเนินงานต่อคณะกรรมการบริหารเป็นประจำทุกอาทิตย์
  รวมถึงคณะกรรมการบริหารรายงานต่อกรรมการบริษัทรับทราบอย่างน้อยไตรมาสละครั้ง
  ซึ่งทำให้กรรมการ/ผู้บริหารรับทราบข้อมูลอย่างสม่ำเสมอ

2.  คณะกรรมการบริษัทได้ทบทวนเป้าหมายการปฏิบัติงานแล้วว่า
    การตั้งเป้าหมายได้ดำเนินการอย่างรอบคอบ
    และได้พิจารณาถึงความเป็นไปได้ของเป้าหมายที่กำหนด
    ตลอดจนได้มีการวิเคราะห์ถึงการให้สิ่งจูงใจหรือผลตอบแทนแก่พนักงานว่าเป็นไปอย่างสมเหตุสมผล
    โดยไม่มีการจูงใจหรือให้ผลประโยชน์ตอบแทนที่เกินสมควรแก่พนักงาน
    ในลักษณะที่อาจนำไปสู่การกระทำทุจริตหรือประพฤติมิชอบ (เช่น
    ตั้งเป้าหมายยอดขายของบริษัทไว้สูงเกินความเป็นจริง
    ทำให้เกิดแรงจูงใจในการตกแต่งตัวเลขยอดขาย เป็นต้น)

 ใช่  ไม่ใช่

  คณะกรรมการบริษัทมีการทบทวนเป้าหมายการปฏิบัติงานอย่างสม่ำเสมอเป็นประจำทุกรายไตรมาส
  รวมทั้งมอบให้คณะกรรมการบริหารเป็นผู้ดูแลการบริหารจัดการภายใน
  รวมถึงการประเมินและทบทวนเป้าหมายอย่างสม่ำเสมอทุกอาทิตย์
  เพื่อรายงานต่อคณะกรรมการบริษัท

3.  บริษัทได้มีการจัดโครงสร้างองค์กรที่ช่วยให้ฝ่ายบริหารสามารถดำเนินงานได้อย่างมีประสิทธิภาพ
    หรือไม่

 ใช่  ไม่ใช่

  ปัจจุบัน บริษัทจัดโครงสร้างองค์กรที่มีประสิทธิภาพและมีความคล่องตัวในการดำเนินงาน

4.  บริษัทมีข้อกำหนดเกี่ยวกับจริยธรรม (code of conduct)
    และข้อกำหนดห้ามฝ่ายบริหารและพนักงานปฏิบัติตนในลักษณะที่อาจก่อให้เกิดความขัดแย้งทางผลประโยชน์กับกิจการเป็นลายลักษณ์อักษร
    รวมทั้งบทลงโทษหากมีการฝ่าฝืน หรือไม่

 มี  ไม่มี

  บริษัทได้กำหนดบทบาท อำนาจและหน้าที่ของคณะกรรมการบริษัท
  และคณะกรรมการบริหารไว้อย่างชัดเจน
  รวมถึงข้อกำหนดเกี่ยวกับจริยธรรมและข้อกำหนดห้ามฝ่ายบริหารและพนักงานปฏิบัติตนในลักษณะที่อาจมีความขัดแย้งทางผลประโยชน์กับกิจการเป็นลายลักษณ์อักษร

5.  บริษัทมีการจัดทำนโยบายและระเบียบวิธีปฏิบัติงานเป็นลายลักษณ์อักษรในธุรกรรมด้านการเงิน
    การจัดซื้อ และการบริหารทั่วไปที่รัดกุมและสามารถป้องกันการทุจริตได้หรือไม่

 ใช่  ไม่มี

  บริษัทมีคู่มือ และระเบียบปฏิบัติในธุรกรรมด้านการเงิน การจัดซื้อ จัดจ้าง
  และการบริหารทั่วไปอย่างชัดเจน และได้มีการทบทวน/ปรับปรุงคู่มือดังกล่าวอย่างสม่ำเสมอ

6.  ในการกำหนดนโยบายและแผนการปฏิบัติงาน บริษัทได้คำนึงถึงความเป็นธรรมต่อคู่ค้า
    เพื่อประโยชน์ของบริษัทในระยะยาว ใช่หรือไม่

 ใช่  ไม่ใช่

บริษัทได้มีการกำหนดเป็นนโยบายและแผนงานการปฏิบัติงาน รวมถึงสัญญาการให้บริการ กับคู่ค้า
โดยได้คำนึงถึงความมีจริยธรรม ความเป็นธรรมความเสมอภาค และความโปร่งใส ต่อคู่ค้าทุกกลุ่ม

ส่วนที่ 2 การบริหารความเสี่ยง (Risk Management Measure)

การประกอบธุรกิจของบริษัทย่อมดำเนินการอยู่ท่ามกลางความเสี่ยงทางธุรกิจตลอดเวลา
โดยสาเหตุของความเสี่ยงอาจมาจากปัจจัยภายใน เช่น ผู้บริหารขาดความซื่อสัตย์และจริยธรรม
บริษัทขยายงานอย่างรวดเร็วเกินไปทำให้ระบบงานไม่สามารถรองรับได้ หรือการกำกับดูแลไม่ทั่วถึง
เป็นต้น และปัจจัยภายนอก เช่น การเปลี่ยนแปลงของเทคโนโลยี หรือพฤติกรรมการบริโภคสินค้า
ทำให้มีผลกระทบต่อส่วนแบ่งการตลาด เป็นต้น ด้วยเหตุนี้
การที่จะนำพาให้บริษัทรอดพ้นจากอันตรายที่เกิดจากความเสี่ยงดังกล่าวได้นั้น
ฝ่ายบริหารจำเป็นต้องดำเนินการต่อไปนี้อย่างสม่ำเสมอ

(1) พิจารณาหรือไตร่ตรองถึงลักษณะความเสี่ยงที่บริษัทประสบอยู่ หรือคาดว่าจะประสบ

(Identification of risk)

(2) วิเคราะห์ผลกระทบของความเสี่ยงนั้น ๆ ต่อบริษัท และโอกาสที่ความเสี่ยงนั้น ๆ จะเกิดขึ้น

(Analysis of risk)

(3) กำหนดมาตรการเพื่อลดความเสี่ยงให้อยู่ในระดับที่เหมาะสม (Management of risk)

1.  บริษัทมีการประเมินอย่างสม่ำเสมอหรือไม่ว่า
    การประกอบธุรกิจของบริษัทมีปัจจัยใดบ้างที่เป็นปัจจัยความเสี่ยงทั้งที่มาจากภายนอกและภายใน
    ซึ่งอาจมีผลกระทบต่อการดำเนินธุรกิจของบริษัทอย่างมีนัยสำคัญ

 มี  ไม่มี

  ในการดำเนินธุรกรรมต่างๆ คณะกรรมการบริษัท
  คณะกรรมการบริหารและผู้ที่เกี่ยวข้องจะประเมินและวิเคราะห์ความเสี่ยงที่อาจเกิดขึ้นในการประกอบธุรกิจ
  (ทั้งปัจจัยความเสี่ยงที่มาจากภายนอกและภายใน) วางแนวทางป้องกันความเสี่ยง
  กำหนดบทบาทและภาระหน้าที่ของผู้บริหารในการติดตามประเมินผล
  และทบทวนความเสี่ยงดังกล่าวอย่างสม่ำเสมอ

2.  บริษัทได้มีการวิเคราะห์หรือไม่ว่า เหตุการณ์ใดที่จะทำให้ปัจจัยที่เป็นความเสี่ยงนั้นเกิดขึ้น

 มี  ไม่มี

3.  บริษัทกำหนดให้มีมาตรการในการติดตามเหตุการณ์ที่เป็นสาเหตุของปัจจัยความเสี่ยง
    รวมทั้งมาตรการในการลดความเสี่ยงเหล่านั้น ใช่หรือไม่

 ใช่  ไม่ใช่

บริษัทได้มีการกำหนดให้ฝ่ายบริหารกำหนดมาตรการในการติดตามเหตุการณ์ที่เป็นความเสี่ยง
โดยการที่แต่งตั้งกรรมการตราจตามคุณภาพภายใน และกรรมการความเสี่ยง
ซึ่งเป็นคณะกรรมการย่อยจะนำเสนอผลการตรวจสอบให้ผู้บริหารและคณะกรรมการตรวจสอบรับทราบทุกเดือน

4.  บริษัทได้แจ้งให้พนักงานทุกคนที่เกี่ยวข้องรับทราบและปฏิบัติตามมาตรการบริหารความเสี่ยง
    ที่กำหนดไว้ ใช่หรือไม่

 ใช่  ไม่ใช่

5.  บริษัทมีการติดตามว่าหน่วยงานต่าง ๆ ได้ปฏิบัติตามแผนการบริหารความเสี่ยงที่กำหนดไว้
    ใช่หรือไม่

 ใช่  ไม่ใช่

บริษัทได้มีการกำหนดให้ฝ่ายบริหารกำหนดมาตรการในการติดตามเหตุการณ์ ที่เป็นความเสี่ยง
โดยการที่แต่งตั้งกรรมการตราจตามคุณภาพภายใน และกรรมการความเสี่ยง
ซึ่งเป็นคณะกรรมการย่อย
ที่จะต้องตรวจสอบระบบการปฏิบัติงานและบริหารความเสี่ยงของทุกหน่วยงาน
และกรณีที่เกิดความเสี่ยงขึ้น
หน่วยงานที่เกี่ยวข้องจะต้องเขียนใบพัฒนางานพร้อมวิธีการแก้ไขเหตุการณ์เข้าระบบความเสี่ยง
เพื่อคณะกรรมการความเสี่ยงจะได้รายงานให้ผู้บริหารรับทราบทันที
หรือกรณีที่หน่วยงานแก้ไขเองไม่ได้
คณะกรรมการความเสี่ยงจะได้นำเสนอให้ผู้บริหารร่วมพิจารณาแก้ไขได้ทันเหตุการณ์

  ส่วนที่ 3 การควบคุมการปฏิบัติงานของฝ่ายบริหาร (Management Control Activities)

การควบคุมการปฏิบัติงานของฝ่ายบริหาร เป็นกิจกรรมที่มีความสำคัญเพื่อให้บริษัทมั่นใจว่า

แนวทางที่ฝ่ายบริหารกำหนดไว้ได้รับการตอบสนองและปฏิบัติตามจากทุกคนในบริษัท
ซึ่งแนวทางดังกล่าว ได้แก่

(1) การกำหนดอำนาจและระดับการอนุมัติรายการเป็นไปอย่างเหมาะสม

(2) มีการแบ่งแยกหน้าที่ที่อาจเอื้อให้เกิดการกระทำที่ทุจริตออกจากกัน

(3) มีการกำหนดขั้นตอน และวิธีการทำธุรกรรมกับผู้ถือหุ้นรายใหญ่ กรรมการ ผู้บริหาร หรือ

ผู้ที่เกี่ยวข้องกับบุคคลดังกล่าวอย่างเหมาะสม เพื่อป้องกันการถ่ายเทผลประโยชน์

(4) การกำหนดวิธีการเพื่อให้แน่ใจว่า บริษัทได้ปฏิบัติตามกฎหมายและข้อบังคับที่เกี่ยวข้อง

    1.  บริษัทมีการกำหนดขอบเขตอำนาจหน้าที่และวงเงินอำนาจอนุมัติของฝ่ายบริหารในแต่ละระดับ
        ไว้อย่างชัดเจนและเป็นลายลักษณ์อักษร ใช่หรือไม่

 ใช่  ไม่ใช่

  บริษัทได้กำหนดอำนาจ หน้าที่ของคณะกรรมการบริหารไว้อย่างชัดเจน
  ซึ่งมีการมอบอำนาจในการอนุมัติการลงทุนในจำนวนไม่เกิน 1,000,000 บาท
  ตามมติของคณะกรรมการบริษัท หากเป็นกรณีเร่งด่วนที่เกินวงเงินดังกล่าว
  ให้คณะกรรมการบริหารอนุมัติดำเนินการไปก่อนแล้วขอคำสัตยาบรรณจากคณะกรรมการบริษัททีหลัง
  อย่างไรก็ตาม
  การได้รับมอบอำนาจหน้าที่และความรับผิดชอบดังกล่าวข้างต้นจะไม่มีลักษณะเป็นการมอบอำนาจ
  หรือมอบอำนาจช่วงที่ทำให้กรรมการบริหาร
  หรือผู้รับมอบอำนาจจากคณะกรรมการบริหารสามารถอนุมัติรายการที่ตนหรือบุคคลที่อาจมีความขัดแย้งทางผลประโยชน์
  (ตามนิยามที่สำนักงานคณะกรรมการกำกับหลักทรัพย์และตลาดหลักทรัพย์ประกาศกำหนด)
  มีส่วนได้เสีย ในลักษณะอื่นใดกับบริษัทหรือบริษัทย่อยของบริษัท (ถ้ามี)
  ยกเว้นเป็นการอนุมัติรายการที่เป็นลักษณะการดำเนินธุรกรรมการค้าปกติที่มีเงื่อนไขการค้าทั่วไปของบริษัทที่คณะกรรมการกำหนดกรอบการพิจารณาไว้อย่างชัดเจนแล้ว
  และเป็นไปตามเกณฑ์ข้อบังคับของสำนักงานคณะกรรมการกำกับหลักทรัพย์และตลาดหลักทรัพย์
  และตลาดหลักทรัพย์ที่กำหนดไว้

2.  บริษัทมีการแบ่งแยกหน้าที่ความรับผิดชอบในงาน 3 ด้านต่อไปนี้ ออกจากกันโดยเด็ดขาด
    เพื่อเป็นการตรวจสอบซึ่งกันและกัน ใช่หรือไม่ (1) หน้าที่อนุมัติ (2)
    หน้าที่บันทึกรายการบัญชีและข้อมูลสารสนเทศ และ (3) หน้าที่ในการดูแลจัดเก็บทรัพย์สิน

 ใช่  ไม่ใช่

  บริษัทได้ให้ความสำคัญต่อระบบการควบคุมภายในทั้งระดับบริหาร
  และระดับปฏิบัติงานที่มีประสิทธิภาพ จึงได้กำหนดภาระหน้าที่
  อำนาจการดำเนินการของฝ่ายบริหาร ผู้ปฏิบัติงานไว้อย่างชัดเจน
  รวมทั้งมีแผนกตรวจสอบภายในที่ทำหน้าที่กำกับดูแลให้แต่ละฝ่ายปฏิบัติงานตามข้อกำหนดที่บริษัทกำหนดไว้

3.  ในกรณีที่บริษัทมีการทำธุรกรรมกับผู้ถือหุ้นรายใหญ่ กรรมการ ผู้บริหาร
    หรือผู้ที่เกี่ยวข้องกับบุคคลดังกล่าว
    บริษัทมีมาตรการที่รัดกุมเพื่อติดตามให้การทำธุรกรรมนั้นต้องผ่านขั้นตอนการอนุมัติที่กำหนด
    ใช่หรือไม่

 ใช่  ไม่ใช่  ไม่มีกรณีดังกล่าว

  สำหรับการทำธุรกรรมกับผู้ถือหุ้นรายใหญ่ กรรมการ ผู้บริหาร
  หรือผู้ที่เกี่ยวข้องกับบุคคลดังกล่าวนั้น
  ทางบริษัทมีมาตรการที่รัดกุมให้การทำธุรกรรมดังกล่าวผ่านขั้นตอนที่กำหนด
  และการพิจารณาอนุมัติกระทำโดยบุคคลที่ไม่มีส่วนได้เสียเพื่อป้องกันการถ่ายเทผลประโยชน์
  หรือการนำทรัพย์สินของบริษัทไปใช้โดยมิชอบ นอกจากนี้
  คณะกรรมการตรวจสอบและแผนกตรวจสอบภายในจะเป็นผู้ทำหน้าที่ดูแลให้การปฏิบัติงานภายในบริษัทเป็นไปอย่างยุติธรรมและโปร่งใส

4.  ในกรณีที่มีการทำธุรกรรมตาม 3.3
    การพิจารณาอนุมัติธุรกรรมนั้นได้กระทำโดยผู้ที่ไม่มีส่วนได้เสียในธุรกรรมนั้นเท่านั้น ใช่หรือไม่

 ใช่  ไม่ใช่  ไม่มีกรณีดังกล่าว

  ตามมติของที่ประชุมคณะกรรมการบริษัท ได้กำหนดให้การทำธุรกรรมใดๆ
  หากทำรายการกับกรรมการหรือผู้บริหารที่เป็นผู้ที่มีส่วนได้เสีย
  กรรมการหรือผู้บริหารท่านนั้นจะไม่มีสิทธิในการเข้าประชุมและออกเสียง

5.  ในกรณีที่มีการทำธุรกรรมตาม 3.3 การพิจารณาอนุมัติธุรกรรมนั้น
    ได้คำนึงถึงประโยชน์สูงสุดของบริษัทเป็นสำคัญและพิจารณาโดยถือเสมือนเป็นรายการที่กระทำกับบุคคลภายนอก
    (on arms’ length basis) ใช่หรือไม่

 ใช่  ไม่ใช่  ไม่มีกรณีดังกล่าว

6.  ในกรณีที่ได้มีการอนุมัติธุรกรรมกับผู้ที่เกี่ยวข้องในลักษณะที่มีผลผูกพันบริษัทในระยะยาวไปแล้ว
    (เช่น การทำสัญญาซื้อขายสินค้า การให้กู้ยืม การค้ำประกัน)
    ได้มีการติดตามให้ปฏิบัติตามเงื่อนไขที่ตกลงกันไว้ตลอดระยะเวลาที่มีผลผูกพันบริษัทหรือไม่
    (เช่น ติดตามการชำระคืนหนี้ตามกำหนด การทบทวนความเหมาะสมของสัญญา เป็นต้น)

 ใช่  ไม่ใช่  ไม่มีกรณีดังกล่าว

7.  กรณีที่บริษัทมีมาตรการเกี่ยวกับการทำธุรกรรมตาม 3.3 มาตรการดังกล่าวครอบคลุม
    ไปถึงกรณีที่ผู้ที่เกี่ยวข้องดังกล่าวนำโอกาสหรือประโยชน์ของบริษัทไปใช้เพื่อประโยชน์ส่วนตัวด้วย
    ใช่หรือไม่

 ใช่  ไม่ใช่  ไม่มีกรณีดังกล่าว

8.  ในกรณีที่บริษัทมีเงินลงทุนในบริษัทย่อยหรือบริษัทร่วม บริษัทมีการติดตามดูแลการดำเนินงานของ
    บริษัทย่อยหรือบริษัทร่วมอย่างสม่ำเสมอ
    รวมทั้งมีการกำหนดทิศทางให้บุคคลที่บริษัทแต่งตั้งให้เป็นกรรมการหรือผู้บริหารในบริษัทดังกล่าวถือปฏิบัติ
    ใช่หรือไม่

 ใช่  ไม่ใช่  ไม่มีกรณีดังกล่าว

9.  บริษัทมีมาตรการที่จะติดตามให้การดำเนินงานของบริษัทเป็นไปตามกฎหมายที่เกี่ยวข้อง หรือไม่
    ทั้งนี้ เพื่อลดความเสี่ยงในการประกอบธุรกิจและรักษาชื่อเสียงของบริษัท

 มี  ไม่มี

10. ในกรณีที่บริษัทเคยมีการกระทำที่ฝ่าฝืนกฎหมาย
    บริษัทมีมาตรการแก้ไขและป้องกันมิให้เกิดการกระทำในลักษณะนั้นอีก หรือไม่

 มี  ไม่มี  ไม่มีกรณีดังกล่าว

  ตามที่ เจ้าของที่ดินโฉนดเลขที่ 49732 ซึ่งบริษัทฯ
  ใช้ที่ดินดังกล่าวเป็นทางเข้าออกด้านข้างสู่ถนนสายเชียงใหม่-ลำปาง
  และเป็นทางเข้าออกสำหรับอาคาร B และที่จอดรถพนักงาน และเมื่อต้นปี 2549
  เจ้าของที่ดินมีความต้องการเพิกถอนภาระจำยอมดังกล่าว จึงได้ฟ้องบังคับบริษัทฯ
  ให้เพิกถอนภาระจำยอมและทำการปิดทางโดยพลการ บริษัทฯ
  จึงได้ยื่นคำให้การและฟ้องแย้งเจ้าของที่ดินเพื่อให้เปิดทางภาระจำยอม
  รวมทั้งร้องขอให้ศาลคุ้มครองชั่วคราวโดยฉุกเฉิน
  ศาลจึงได้มีคำสั่งให้เจ้าของที่ดินเปิดทางภาระจำยอมจนกว่าศาลจะเปลี่ยนแปลงคำสั่งหรือมีคำพิพากษา
  และเจ้าของที่ดินได้เปิดทางให้ตามคำสั่งศาลตั้งแต่เดือนกุมภาพันธ์ 2549
  ต่อมาศาลชั้นต้นได้มีคำพิพากษา เมื่อวันที่ 3 ธันวาคม 2550
  พิพากษาให้โจทก์รื้อถอนสิ่งปลูกสร้างบนที่ดินภารยทรัพย์ของโจทก์
  (โกดังที่สร้างต่อเติมด้านหลังทางภาระจำยอม) กับให้โจทก์ชดใช้ค่าเสียหายแก่บริษัทฯ
  โดยโจทก์ได้ยื่นอุทธรณ์คัดค้านคำพิพากษาศาลชั้นต้นและคำร้องขอทุเลาการบังคับคดี เมื่อวันที่ 10
  ตุลาคม 2551

  และเมื่อวันที่ 3 ธันวาคม 2550 ศาลชั้นต้นมีคำสั่งพิพากษา “ยกฟ้องโจทก์”
  และในส่วนฟ้องแย้งของจำเลย ศาลพิพากษา
  “ให้โจทก์รื้อถอนสิ่งปลูกสร้างบนที่ดินภารยทรัพย์ของโจทก์ กับให้โจทก์ชดใช้ค่าเสียหายแก่จำเลย”
  โดยโจทก์ได้ยื่นอุทธรณ์คัดค้านคำพิพากษาศาลชั้นต้น

  ต่อมาเมื่อวันที่ 18 มกราคม 2554 ศาลชั้นต้นนัดฟังคำพิพากษาศาลอุทธรณ์ ภาค 5
  โดยศาลมีคำพิพากษา “ให้โจทก์รื้อถอนสิ่งปลูกสร้างบนที่ดินภารยทรัพย์ของโจทก์
  กับให้โจทก์ชดใช้ค่า เสียหายแก่จำเลย” ปัจจุบันคดีอยู่ระหว่างการพิจารณาของศาลฎีกา
  คาดว่าศาลฎีกาจะมีคำพิพากษาภายในปี 2558

ส่วนที่ 4 ระบบสารสนเทศและการสื่อสารข้อมูล (Information and Communication
Measure)

หลักการประการหนึ่งของการปฏิบัติหน้าที่ด้วยความระมัดระวังไม่ว่าจะเป็นสำหรับกรรมการ ผู้บริหาร
ผู้ถือหุ้น หรือผู้ที่เกี่ยวข้อง ก็คือ การตัดสินใจบนพื้นฐานที่มีข้อมูลที่มีคุณภาพและเพียงพอต่อการตัดสินใจ
ไม่ว่าจะเป็นข้อมูลทางการเงินหรือข้อมูลอื่น ดังนั้น
การสื่อสารข้อมูลดังกล่าวไปยังผู้ที่เกี่ยวข้องจึงเป็นสิ่งจำเป็นอย่างยิ่งและเป็นสิ่งที่จะช่วยให้เกิดความมีประสิทธิผลของระบบการควบคุมภายใน
ข้อมูลที่มีคุณภาพควรมีคุณสมบัติดังนี้

(1) มีเนื้อหาที่จำเป็นเพียงพอต่อการตัดสินใจ

(2) มีความถูกต้องสมบูรณ์

(3) มีความเป็นปัจจุบัน

(4) มีรูปแบบที่เข้าใจง่าย

(5) มีการจัดเก็บที่ดี

    1.  ในการเสนอเรื่องให้คณะกรรมการพิจารณา บริษัทได้จัดให้มีข้อมูลที่สำคัญต่าง ๆ
        อย่างเพียงพอเพื่อให้คณะกรรมการใช้ประกอบการตัดสินใจ ใช่หรือไม่ (ข้อมูลที่สำคัญต่าง
        ๆ ได้แก่ รายละเอียดของเรื่องที่เสนอให้พิจารณา เหตุผล ผลกระทบต่อบริษัท
        ทางเลือกต่าง ๆ เป็นต้น)

 ใช่  ไม่ใช่

  สำนักผู้อำนวยการจะจัดทำตารางการประชุมคณะกรรมการบริษัทเป็นตารางปีล่วงหน้า
  เพื่อกรรมการสามารถจัดสรรเวลาได้อย่างสะดวก
  และมีการกำหนดวาระการประชุมไว้ล่วงหน้าตั้งแต่ต้นปี นอกจากการประชุมตามปกติแล้ว
  อาจจัดให้มีการประชุมวาระพิเศษขึ้นตามความจำเป็น
  วาระการประชุมถูกกำหนดโดยกรรมการผู้จัดการ และผ่านการอนุมัติโดยประธานกรรมการ
  เอกสารประกอบการประชุมจะได้มีการจัดส่งให้กรรมการล่วงหน้าก่อนการประชุม 14 วัน
  เว้นแต่กรณีมีเหตุจำเป็นเร่งด่วน
  ประธานกรรมการได้เปิดโอกาสให้กรรมการทุกท่านแสดงความคิดเห็นได้อย่างเต็มที่และอิสระ
  เพื่อให้การตัดสินใจมีความรอบคอบและรัดกุม โดยเฉพาะวาระที่มีความสำคัญ
  ในการประชุมแต่ละครั้งเลขานุการคณะกรรมการบริษัทจะทำหน้าที่บันทึกและจัดเก็บเอกสาร
  ซึ่งรวมถึงสรุปความเห็นของคณะกรรมการ
  และรายงานการประชุมที่ผ่านการรับรองจากประธานที่ประชุม พร้อมให้ผู้เกี่ยวข้องตรวจสอบได้

2.  กรรมการบริษัทได้รับหนังสือนัดประชุมหรือเอกสารประกอบการประชุมที่ระบุข้อมูลที่จำเป็นและเพียงพอต่อการพิจารณาก่อนการประชุม
    อย่างน้อยภายในระยะเวลาขั้นต่ำตามที่กฎหมายกำหนด ใช่หรือไม่

 ใช่ ได้รับก่อนวันประชุมโดยเฉลี่ย 14 วัน  ไม่ใช่

3.  รายงานการประชุมกรรมการ
    มีรายละเอียดตามควรที่ทำให้ผู้ถือหุ้นสามารถตรวจสอบความเหมาะสมในการปฏิบัติหน้าที่ของกรรมการได้หรือไม่
    เช่น
    ได้มีการบันทึกข้อซักถามของกรรมการความเห็นหรือข้อสังเกตของกรรมการในเรื่องที่พิจารณา
    ความเห็นของกรรมการรายที่ไม่เห็นด้วยกับเรื่องที่เสนอพร้อมเหตุผล เป็นต้น

 ใช่  ไม่ใช่

4.  บริษัทจัดเก็บเอกสารประกอบการบันทึกบัญชีและบัญชีต่าง ๆ ไว้ครบถ้วนเป็นหมวดหมู่
    และไม่เคยได้รับแจ้งจากผู้สอบบัญชีว่ามีข้อบกพร่องในเรื่องนี้
    หรือเคยได้รับแจ้งแต่ได้แก้ไขข้อบกพร่องนั้นอย่างครบถ้วนแล้ว ใช่หรือไม่

 ใช่  ไม่ใช่

5.  คณะกรรมการได้พิจารณาแล้วใช่หรือไม่ว่า
    ฝ่ายบริหารได้ใช้นโยบายบัญชีตามหลักการบัญชีที่รับรองทั่วไปและเหมาะสมกับลักษณะธุรกิจของบริษัท
    โดยไม่เลือกใช้นโยบายบัญชีที่ทำให้บริษัทแสดงผลประกอบการที่คลาดเคลื่อนจากความเป็นจริง

 ใช่  ไม่ใช่

  ฝ่ายบัญชีได้จัดเตรียมและปรับปรุงงบการเงินภายในให้ตรงตามมาตรฐานบัญชีที่รับรองทั่วไปอย่างสม่ำเสมอทุกเดือน
  เพื่อใช้เป็นข้อมูลประกอบการประชุมของผู้บริหาร

ส่วนที่ 5 ระบบการติดตาม (Monitoring)

การที่บริษัทจะดำเนินงานได้อย่างมีประสิทธิภาพและประสิทธิผล บริษัทควรต้องติดตาม

อย่างสม่ำเสมอว่า มีการปฏิบัติตามเป้าหมายที่วางไว้
ระบบการควบคุมภายในยังดำเนินอยู่อย่างต่อเนื่อง
และมีการปรับปรุงแก้ไขให้สอดคล้องกับสถานการณ์ที่เปลี่ยนแปลงไป รวมทั้งข้อบกพร่องต่าง ๆ ได้รับ

การแก้ไขอย่างทันท่วงที

1.  กรณีที่บริษัทมีการกำหนดเป้าหมายการดำเนินธุรกิจ
    คณะกรรมการได้เปรียบเทียบผลการดำเนินงานของฝ่ายบริหารว่าเป็นไปตามเป้าหมายการดำเนินธุรกิจที่กำหนดไว้
    ใช่หรือไม่

 ใช่  ไม่ใช่  ไม่มีกรณีดังกล่าว

  คณะกรรมการบริษัทจะพิจารณากำหนดเป้าหมายรวม
  โดยกำหนดให้คณะกรรมการบริหารทำหน้าที่ดูแลการบริหารงานให้เป็นไปตามเป้าหมายที่กำหนดไว้
  และมีการประเมินผลการดำเนินงานอย่างสม่ำเสมอ
  และรายงานต่อคณะกรรมการบริษัทเพื่อพิจารณาเป็นประจำทุกรายไตรมาส

2.  กรณีที่ผลการดำเนินงานที่เกิดขึ้นมีความแตกต่างจากเป้าหมายที่กำหนดไว้
    บริษัทได้ดำเนินการแก้ไขภายในระยะเวลาที่เหมาะสม ใช่หรือไม่

 ใช่  ไม่ใช่  ไม่มีกรณีดังกล่าว

  คณะกรรมการบริษัทหรือคณะกรรมการบริหารจะทำหน้าที่ประเมินผลการดำเนินงานอย่างสม่ำเสมอ
  รวมทั้งวิเคราะห์ผลการดำเนินงานกรณีที่แตกต่างจากเป้าหมายที่กำหนด เพื่อกำหนดแนวทางแก้ไข

3.  บริษัทจัดให้มีการตรวจสอบการปฏิบัติตามระบบการควบคุมภายในที่วางไว้อย่างสม่ำเสมอใช่หรือไม่

 ใช่  ไม่ใช่

  คณะกรรมการบริษัท (ซึ่งรวมถึงคณะกรรมการตรวจสอบ)
  จะมีการประเมินระบบการควบคุมภายในเป็นประจำทุกปี
  และมีแผนกตรวจสอบภายในทำหน้าที่ดูแลและประเมินหน่วยงานต่างๆ ให้ปฏิบัติงานตามข้อกำหนด
  ของบริษัท รวมทั้งได้รายงานผลการประเมินระบบตรวจสอบภายในและความคืบหน้าต่างๆ
  ให้แก่คณะกรรมการตรวจสอบ และคณะกรรมการบริษัทรับทราบอย่างสม่ำเสมอ

4.  กรณีที่บริษัทมีการตรวจสอบภายใน
    บริษัทได้กำหนดให้การรายงานผลการตรวจสอบต้องรายงานตรงต่อคณะกรรมการหรือคณะกรรมการตรวจสอบ
    เพื่อให้ผู้ตรวจสอบภายในสามารถปฏิบัติงานได้อย่างอิสระและเสนอรายงานผลการตรวจสอบได้อย่างตรงไปตรงมา
    ใช่หรือไม่

 ใช่  ไม่ใช่  ไม่มีกรณีดังกล่าว

5.  เมื่อมีการตรวจพบข้อบกพร่องที่เป็นสาระสำคัญ
    ได้มีการรายงานต่อคณะกรรมการบริษัท/คณะกรรมการตรวจสอบ
    เพื่อพิจารณาสั่งการแก้ไขภายในระยะเวลาอันควร ใช่หรือไม่

 ใช่  ไม่ใช่  ไม่มีกรณีดังกล่าว

6.  บริษัทต้องรายงานความคืบหน้าในการปรับปรุงข้อบกพร่องต่อคณะกรรมการบริษัท/คณะกรรมการตรวจสอบ
    ใช่หรือไม่

 ใช่  ไม่ใช่

7.  บริษัทมีนโยบายให้ฝ่ายบริหารต้องรายงานต่อคณะกรรมการบริษัทโดยพลัน
    ในกรณีที่เกิดเหตุการณ์ทุจริต หรือสงสัยว่ามีเหตุการณ์ทุจริต มีการปฏิบัติที่ฝ่าฝืนกฎหมาย
    และมีการกระทำที่ผิดปกติอื่น
    ซึ่งอาจกระทบต่อชื่อเสียงและฐานะการเงินของบริษัทอย่างมีนัยสำคัญ หรือไม่

 มี  ไม่มี  ไม่มีกรณีดังกล่าว

ทั้งนี้แบบประเมินความเพียงพอของระบบการควบคุมภายในนี้ จัดทำโดยคณะกรรมการบริษัท
เชียงใหม่รามธุรกิจการแพทย์ จำกัด (มหาชน)
ได้ผ่านความเห็นชอบโดยมติของที่ประชุมคณะกรรมการบริษัทครั้งที่ 6/2557 เมื่อวันที่ 12
พฤศจิกายน 2557

[]

  (นายแพทย์รัชช สมบูรณสิน)

  ประธานกรรมการ

  บริษัท เชียงใหม่รามธุรกิจการแพทย์ จำกัด (มหาชน)

สรุปแบบประเมินผลการปฏิบัติงานตนเอง

ของคณะกรรมการบริษัท ประจำปี 2557

บริษัท เชียงใหม่รามธุรกิจการแพทย์ จำกัด (มหาชน)

คำชี้แจง โปรดทำเครื่องหมาย / ใน ตามความเห็นของกรรมการแต่ละท่าน

 คณะกรรมการได้กำกับดูแลให้มีการกำหนดและ/หรือดำเนินการต่าง ๆ ระดับความเห็นด้วย

ต่อไปนี้หรือไม่ เพียงใด 1 2 3 4 5

ความพร้อมของกรรมการ

1.  คณะกรรมการสามารถจัดสรรเวลาอย่างเพียงพอเพื่อปฏิบัติหน้าที่ในฐานะกรรมการบริษัท 

2.  คณะกรรมการมีความเข้าใจในธุรกิจของบริษัท 

3.  คณะกรรมการมีความไว้วางใจซึ่งกันและกัน สามารถแสดงความคิดเห็น และ 

  ทำงานร่วมกันได้อย่างเปิดเผย ตรงไปตรงมา และไม่ถูกครอบงำโดยผู้ใดผู้หนึ่ง

การกำหนดกลยุทธ์ และวางแผนธุรกิจ (Strategy Setting and Policy Making)

4.  มีส่วนร่วมในการกำหนดหรือพิจารณาและให้ความเห็นชอบดังต่อไปนี้ เพื่อ

  เป็นแนวทางในการดำเนินงาน

  วิสัยทัศน์ ภารกิจ กลยุทธ์ เป้าหมาย 

  แผนธุรกิจและงบประมาณ 

5.  มีการติดตามการดำเนินการของฝ่ายบริหารอย่างสม่ำเสมอว่าเป็นไปตามที่กำหนด 

6.  มีส่วนร่วมในการพิจารณาแก้ไขภายในระยะเวลาที่เหมาะสม ในกรณีที่การดำเนินการ 

  ของฝ่ายบริหารไม่เป็นไปตามแผนธุรกิจและงบประมาณที่ได้กำหนดไว้

7.  มีการแบ่งแยกบทบาท หน้าที่ และความรับผิดชอบระหว่างคณะกรรมการ 

  คณะอนุกรรมการ และฝ่ายบริหารไว้อย่างชัดเจน

8.  มีการมอบหมายอำนาจดำเนินการให้ฝ่ายบริหารอย่างเหมาะสม ไม่มากเกินไป 

จนอาจเกิดความเสี่ยง และไม่น้อยเกินไปจนทำให้การบริหารงานไม่คล่องตัว

9.  มีการกำหนดระดับอำนาจดำเนินการและกระบวนการพิจารณาอนุมัติ 

ทางการเงินอย่างชัดเจน

การจัดการความเสี่ยงและการควบคุมภายใน (Risk Management and

Internal Control)

10. มีการดูแลให้บริษัทมีระบบบริหารความเสี่ยงที่เพียงพอ เหมาะสมกับธุรกิจ 

11. มีการติดตามการบริหารความเสี่ยงอย่างสม่ำเสมอ เช่น กำหนดให้ฝ่ายบริหาร 

  ต้องจัดทำรายงานบริหารความเสี่ยงเสนอต่อคณะกรรมการเป็นประจำ

12. มีการดูแลให้บริษัทมีระบบการควบคุมภายในที่เพียงพอ และเหมาะสมกับธุรกิจ 

13. ีการทบทวนเป็นประจำว่าระบบการควบคุมภายในเพียงพอ และมีประสิทธิภาพแล้ว 

14. มีการจัดให้มีการตรวจสอบภายในอย่างสม่ำเสมอ และรายงานผลการ 

  ตรวจสอบภายในต่อคณะกรรมการตรวจสอบ หรือคณะกรรมการ

หมายเหตุ ระดับความเห็นด้วย

1 หมายถึง น้อยที่สุด 2 หมายถึง น้อย

3 หมายถึง ปานกลาง 4 หมายถึง มาก

5 หมายถึง มากที่สุด

 คณะกรรมการได้กำกับดูแลให้มีการกำหนดและ/หรือดำเนินการต่าง ๆ ระดับความเห็นด้วย

ต่อไปนี้หรือไม่ เพียงใด 1 2 3 4 5

การดูแลไม่ให้เกิดความขัดแย้งทางผลประโยชน์ (Conflict of Interest)

15. มีการรับทราบถึงรายการที่เกี่ยวโยงกัน และรายการที่มีความขัดแย้งทาง 

  ผลประโยชน์ และได้พิจารณาอย่างเหมาะสม รอบคอบทุกครั้ง โดยคำนึง

  ถึงผลประโยชน์สูงสุดของบริษัท รวมทั้งได้ปฏิบัติตามหลักเกณฑ์ของ

  ตลาดหลักทรัพย์ได้อย่างครบถ้วนถูกต้อง

16. มีการดูแลให้มีข้อกำหนดเรื่องจริยธรรมธุรกิจ และข้อห้ามปฏิบัติใด ๆ 

  ที่อาจก่อให้เกิด conflict of interest และดูแลให้มีการปฏิบัติตาม

17. คณะกรรมการได้ปฏิบัติต่อผู้ถือหุ้นโดยเท่าเทียมกัน 

การติดตามรายงานทางการเงินและการดำเนินงาน (Financial Reporting)

18. มีการพิจารณารายงานทางการเงินอย่างรอบคอบ ให้ความสนใจกับความผิดปกติ 

  ของรายงานดังกล่าวและติดตามดูแลให้มีการแก้ไขภายในระยะเวลาที่เหมาะสม

การประชุมคณะกรรมการ

19. มีการประชุมสม่ำเสมอ เพียงพอต่อการทำงานให้บรรลุตามวัตถุประสงค์ 

20. ประธานกรรมการและกรรมการผู้จัดการร่วมกันกำหนดวาระการประชุม 

21. กรรมการทุกท่านเข้าร่วมประชุมอย่างสม่ำเสมอ เว้นแต่มีเหตุจำเป็น 

22. คณะกรรมการได้รับเอกสารประกอบการประชุมครบถ้วน ล่วงหน้า 

  ในระยะเวลาที่เพียงพอ

23. คณะกรรมการได้ศึกษาข้อมูลล่วงหน้าอย่างเพียงพอ ในกรณีที่เห็นว่าข้อมูล 

  ไม่เพียงพอ ได้ติดต่อกับฝ่ายบริหารเพื่อขอทราบข้อมูลเพิ่มเติมก่อนการประชุม

24. คณะกรรมการแสดงความเห็นอย่างสร้างสรรค์โดยพิจารณาถึงเป้าหมาย 

  และนโยบายธุรกิจ ความเสี่ยงที่สำคัญ รวมทั้งข้อกำหนดและกฎเกณฑ์

  ต่าง ๆ ที่เกี่ยวข้องอย่างรอบคอบ เหมาะสม มีเหตุผล และเป็นอิสระ

  จากฝ่ายจัดการและผู้ถือหุ้นใหญ่

25. คณะกรรมการแสดงความเห็นได้อย่างมีเหตุผลปราศจากอคติส่วนตัวและเป็นกลาง 

26. การทำหน้าที่ของประธานกรรมการ

  เปิดโอกาสและสนับสนุนให้กรรมการทุกท่านร่วมแสดงความคิดเห็น 

  ระดมความคิด และเป็นผู้ประมวลความเห็น

 ไม่ชี้นำความเห็นของที่ประชุม หรือออกความเห็นก่อนกรรมการท่านอื่น 

  ตัดสินใจได้อย่างเหมาะสมเมื่อต้องชี้ขาดในที่ประชุม 

27. ได้จัดให้มีรายงานการประชุมที่มีรายละเอียดครบถ้วน และพร้อมที่ 

  จะได้รับการตรวจสอบจากผู้เกี่ยวข้อง

28. คณะกรรมการได้รับทราบและรับรองรายงานการประชุมภายในเวลา 

  ที่เหมาะสม และมีการท้วงติงในกรณีที่เห็นว่าไม่ถูกต้องครบถ้วน

หมายเหตุ ระดับความเห็นด้วย

1 หมายถึง น้อยที่สุด 2 หมายถึง น้อย

3 หมายถึง ปานกลาง 4 หมายถึง มาก

5 หมายถึง มากที่สุด

 คณะกรรมการได้กำกับดูแลให้มีการกำหนดและ/หรือดำเนินการต่าง ๆ ระดับความเห็นด้วย

ต่อไปนี้หรือไม่ เพียงใด 1 2 3 4 5

อื่น ๆ

29. การสรรหา : มีกระบวนการพิจารณาคัดเลือกบุคคลเหล่านี้เข้ามา

ดำรงตำแหน่งอย่างรอบคอบ เหมาะสม สอดคล้องกับความต้องการ

  ของบริษัท กระบวนการในการสรรหา และแต่งตั้งกรรมการมีความ

  ที่ชัดเจน โปร่งใส ก่อนที่จะเสนอขออนุมัติผู้ถือหุ้น

  กรรมการ 

  กรรมการผู้จัดการ 

30. การพิจารณาค่าตอบแทน : มีกระบวนการพิจารณากำหนดค่าตอบแทน 

  สำหรับกรรมการและผู้บริหารระดับสูงที่เหมาะสม สอดคล้องกับผล

  ประกอบการของธุรกิจ และระดับค่าตอบแทนในอุตสาหกรรม ก่อนที่

  จะเสนอค่าตอบแทนกรรมการเพื่อขออนุมัติผู้ถือหุ้น

31. การประเมินผลงานกรรมการผู้จัดการ : มีกระบวนการที่เหมาะสมใน 

การประเมินผลงานกรรมการผู้จัดการเป็นประจำทุกปี โดยอย่างน้อย

 ได้พิจารณาจากเป้าหมาย ผลประกอบการ และความสำเร็จของ

เป้าหมาย

หมายเหตุ ระดับความเห็นด้วย

1 หมายถึง น้อยที่สุด

2 หมายถึง น้อย

3 หมายถึง ปานกลาง

4 หมายถึง มาก

5 หมายถึง มากที่สุด

ทั้งนี้ แบบประเมินผลการปฏิบัติงานตนเอง ของคณะกรรมการบริษัท ซึ่งจัดทำโดยคณะกรรมการบริษัท
เชียงใหม่รามธุรกิจการแพทย์ จำกัด (มหาชน)
ได้ผ่านความเห็นชอบโดยมติของที่ประชุมคณะกรรมการบริษัทครั้งที่ 6/2557 เมื่อวันที่ 12
พฤศจิกายน 2557

[]

  (นายแพทย์รัชช สมบูรณสิน)

  ประธานกรรมการ

  บริษัท เชียงใหม่รามธุรกิจการแพทย์ จำกัด (มหาชน)

[]

คณะกรรมการบริษัท เชียงใหม่รามธุรกิจการแพทย์ จำกัด (มหาชน)
ได้แต่งตั้งคณะกรรมการตรวจสอบ ณ วันที่

31 ธันวาคม 2557 ประกอบด้วยคณะกรรมการอิสระจำนวน 3 ท่าน ดังต่อไปนี้

1. นายแพทย์สุทธิศักดิ์ คณาปราชญ์ เป็น ประธานกรรมการตรวจสอบ

2. นายเกริก จิตตาลาน เป็น กรรมการตรวจสอบ

3. นางสาวพาภัทร สุเภากิจ เป็น กรรมการตรวจสอบ และ

กรรมการเลขานุการ

คณะกรรมการตรวจสอบได้ปฏิบัติงานตามขอบเขตหน้าที่และความรับผิดชอบที่สำคัญได้แก่

1.  สอบทานให้บริษัทมีการรายงานทางการเงินอย่างถูกต้อง และเปิดเผยอย่างเพียงพอ
    ทั้งรายไตรมาสและรายประจำปี

2.  สอบทานให้บริษัทมีระบบการควบคุมภายใน (Internal Control) และการตรวจสอบภายใน
    (Internal Audit) ที่มีความเหมาะสมและมีประสิทธิผล

3.  สอบทานการปฏิบัติงานของบริษัทให้เป็นไปตามกฎหมายว่าด้วยหลักทรัพย์และตลาดหลักทรัพย์ ข้อ
    กำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

4.  พิจารณาคัดเลือกและเสนอแต่งตั้งผู้สอบบัญชีของบริษัท รวมถึงพิจารณาค่าตอบแทนของ
    ผู้สอบบัญชี

5.  ประชุมร่วมกับผู้สอบบัญชีเพื่อปรึกษาหารือโดยไม่มีฝ่ายจัดการร่วมด้วย

6.  พิจารณาและให้ความเห็นชอบในการแต่งตั้ง ถอดถอน โยกย้าย หรือเลิกจ้าง
    และพิจารณาความดีความชอบของหัวหน้าหน่วยงานตรวจสอบภายใน

7.  พิจารณาการเปิดเผยข้อมูลของบริษัทในกรณีที่เกิดรายการเกี่ยวโยง
    หรือรายการที่อาจมีความขัดแย้งทางผล ประโยชน์ให้มีความถูกต้องและครบถ้วน

8.  ปฏิบัติงานอื่นใดตามที่คณะกรรมการบริษัทมอบหมาย
    โดยความเห็นชอบของคณะกรรมการตรวจสอบ

9.  คณะกรรมการตรวจสอบมีความรับผิดชอบในการปฏิบัติหน้าที่ต่อคณะกรรมการบริษัทโดยตรง

10. จัดทำรายงานกิจกรรมของคณะกรรมการตรวจสอบโดยเปิดเผยไว้ในรายงานประจำปีของบริษัท
    ซึ่งรายงานดังกล่าวลงนามโดย ประธานกรรมการตรวจสอบ

ในระหว่างปี 2557 คณะกรรมการตรวจสอบได้มีการประชุมรวมทั้งสิ้น 6 ครั้ง
เพื่อพิจารณาประเด็นที่เป็นสาระสำคัญด้วยความเป็นอิสระ ทั้งยังได้ร่วมประชุมกับผู้สอบบัญชี
ผู้ตรวจสอบภายใน และรวมทั้งเชิญผู้บริหารที่เกี่ยวข้องเข้าร่วมประชุมด้วย
เพื่อให้ข้อมูลและชี้แจงเพิ่มเติมตามควร ซึ่งสรุปได้ดังนี้

  1. ได้สอบทานงบการเงินทั้งรายไตรมาส งบการเงินประจำปี 2557
  ของบริษัทและบริษัทย่อยก่อนนำเสนอคณะกรรมการบริษัทฯ
  เพื่อให้มั่นใจว่ารายงานทางการเงินของบริษัทฯ ได้จัดทำขึ้นอย่างถูกต้องตามที่ควรในสาระสำคัญ
  และมีการเปิดเผยข้อมูลสารสนเทศที่สำคัญของบริษัทอย่างเพียงพอ
  และเป็นไปตามมาตรฐานการบัญชีที่รับรองโดยทั่วไป

  2. ได้สอบทานการเปิดเผยรายงานระหว่างกันระหว่างบริษัทฯ
  กับกรรมการผู้บริหารที่อาจมีความขัดแย้งทางผลประโยชน์ รวมทั้งสอบทานรายการที่เกี่ยวโยงกัน
  เพื่อให้มั่นใจว่าบริษัทได้ดำเนินการตามเงื่อนไขทางธุรกิจปกติ
  และตามหลักเกณฑ์ที่ตลาดหลักทรัพย์แห่งประเทศไทยกำหนด

  3. พิจารณาการทำรายการกับบุคคลที่เกี่ยวโยงกัน
  การเปิดเผยสารสนเทศของรายการกับบุคคลที่เกี่ยวโยงกัน
  และการได้มาหรือจำหน่ายไปซึ่งสินทรัพย์ ให้เป็นไปตามข้อกำหนดและกฎหมายที่กำกับดูแล

  4. ได้สอบทานระบบการควบคุมภายในให้รัดกุม
  ให้ความเห็นชอบแผนการตรวจสอบและรับทราบผลการตรวจสอบตลอดจนการติดตามและปรับปรุงแก้ไขผลของการตรวจสอบภายใน
  เพื่อมุ่งเน้นการปฏิบัติงานตรวจสอบภายในให้เป็นไปตามมาตรฐานสากล
  และให้เพียงพอในจุดที่จำเป็นและเป็นความเสี่ยงของบริษัทฯ
  โดยได้รายงานผลการตรวจสอบภายในต่อคณะกรรมการบริษัทฯ เป็นประจำ

  5. ได้สอบทานให้บริษัทปฏิบัติตามกฎหมาย กฎระเบียบข้อบังคับ และข้อกำหนดที่เกี่ยวข้อง

  6. ประชุมร่วมกับผู้ตรวจสอบบัญชี โดยไม่มีผู้บริหารเข้าร่วม
  เพื่อความเป็นอิสระของผู้ตรวจสอบบัญชีในการรายงานถึงปัญหาหรือข้อจำกัดที่เกิดขึ้นจากการตรวจสอบงบการเงิน
  ทั้งนี้ผู้สอบบัญชีได้รายงานไม่มีข้อจำกัดใดที่เป็นสาระสำคัญ

  7. พิจารณาคัดเลือกผู้สอบบัญชีและกำหนดค่าตอบแทนที่เหมาะสม
  เพื่อนำเสนอต่อคณะกรรมการบริษัทฯ เพื่อเสนอชื่อต่อที่ประชุมผู้ถือหุ้นลงมติแต่งตั้งเป็นผู้สอบบัญชี
  ประจำปี 2558

โดยสรุปคณะกรรมการตรวจสอบพิจารณาแล้ว มีความเห็นสอดคล้องกับผู้สอบบัญชีว่า
งบการเงินของบริษัทฯ ถูกต้องตามที่ควรในสาระสำคัญตามมาตรฐานการบัญชีที่รับรองโดยทั่วไป
มีการเปิดเผยข้อมูลอย่างเพียงพอ มีระบบควบคุมภายในที่เหมาะสม
และไม่พบข้อบกพร่องที่เป็นสาระสำคัญในเรื่องการปฏิบัติตามกฎ ระเบียบ และข้อกำหนดที่เกี่ยวข้อง

คณะกรรมการตรวจสอบได้สอบทาน และประเมินผลการปฏิบัติงานด้วยตนเอง
(Self-assessment)
ตามกฎบัตรของคณะกรรมการตรวจสอบที่ได้รับมอบหมายจากคณะกรรมการบริษัทฯ
ตามแนวทางปฏิบัติที่ดีของตลาดหลักทรัพย์แห่งประเทศไทย
ซึ่งคณะกรรมการตรวจสอบพอใจในผลการปฏิบัติงานในปี 2557
โดยมีการปฏิบัติตามแนวทางที่กำหนดไว้อย่างครบถ้วน

[] (นายแพทย์สุทธิศักดิ์ คณาปราชญ์)

ประธานกรรมการตรวจสอบ

  31 ธันวาคม 2557